অসম সাহিত্য সভাৰ পঞ্চসপ্ততিতম শুৱালকুছি অধিৱেনখনৰ স্মৃতিগ্ৰন্থখনিত থকা বানান ভুলৰ প্ৰসংগত অসম সাহিত্য সভাই ক্ষমা প্ৰাৰ্থনা বিচাৰে।
আজি অসম সাহিত্য সভাই এক প্ৰেছ বিবৃতিৰ মাধ্যমেৰে এই ভুলৰ বাবে সকলোৰে পৰা ক্ষমাপ্ৰাৰ্থনা বিচাৰে।
অধিৱেশনখনিৰ স্মৃতিগ্ৰন্থৰ কেইটামান পৃষ্ঠাত হোৱা বানান ভুলৰ বিষয়টো অতিশয় দুঃখজনক বুলি উল্লেখ কৰি বিবৃতিটোত সভাৰ অধিৱেশনৰ স্মৃতিগ্ৰন্থখন সম্পুৰ্ণৰূপে আদৰণি সমিতিৰ এক্তিয়াৰত পৰে বুলি কয়।
আদৰণি সমিতিয়ে বিভিন্ন উপসমিতি গঠনৰ সময়ত স্মৃতিগ্ৰন্থ উপসমিতিও গঠন কৰে আৰু এজন সভাপতি সমন্বিতে এজন বা দুজন সম্পাদকক সম্পাদনাৰ দায়িত্ব অৰ্পন কৰা হয় বুলি বিবৃতিটোত কয়।
এইবেলি শুৱালকুছি অধিৱেশনৰ মূল আদৰণি সমিতিয়ে কেইবাগৰাকী বিশিষ্ট ব্যক্তিক লৈ এখন স্মৃতিগ্ৰন্থ উপসমিতি গঠন কৰি তেওঁলোকৰ ওপৰত স্মৃতিগ্ৰন্থ প্ৰকাশৰ দায়িত্ব অৰ্পন কৰিছিল বুলি উল্লেখ কৰি সমিতিখনে দায়িত্ব আন্তৰিকতাৰে পালন কৰিছিল বুলি কয়।
সভাই প্ৰেছ বিবৃতিত অন্তিম ক্ষণত সময়ৰ নাটনি অথবা শেষ মুহুৰ্তলৈকে লেখা-ফটো আদিৰ সমস্যাৰ বাবে দুই এটা পৃষ্ঠাৰ বেলিকা উপসমিতিখনে ছপাশালৰ কৰ্মীকে ভৰসা কৰিছিল যাৰ বাবে ভুলখিনি হ'বলৈ পালে বুলি প্ৰকাশ কৰে।
স্মৃতিগ্ৰন্থখনৰ বানান ভুলৰ বাবে ড০ পৰমানন্দ ৰাজবংশীয়ে গভীৰ দুখ প্ৰকাশ কৰে আৰু মজুত থকা কিতাপসমূহত ভুলখিনি সংশোধন কৰি দিবলৈ আদৰণি সমিতিক আহ্বান জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
